
Introducció 


El segle XX, ha estat denominat per alguns historiadors com el 
segle dels extrems, meravellós i abominable alhora. Capaç, d'una 
banda, de generar uns avenços culturals, científics i tecnològics 
que no es podien ni albirar en el seu inici i, d'altra banda, de regis- 
trar la vergonyosa xifra de més de dos-cents milions de víctimes de 
les guerres provocades per la bogeria i l'ambició humana. 

Cent anys, un període ampli que es veu travessat per una pro- 
funda modificació de les mentalitats i de les estructures socials i 
econòmiques. Un passat recent en el qual sembla que tot s'acce- 
lera. Tanmateix, l'essència i les característiques més significatives 
d'aquest segle XX, es trobaran, en bona part, gairebé sintetitzades 
en el primer quart del període. Uns anys en els quals sapuntarà 
premonitòriament el futur immediat de tot el que sesdevindrà. 

Així doncs, els invents revolucionaris com l'electricitat, el telè- 
fon, la ràdio, el cinema, els vehicles de motor, l'aviació... s'aniran 
introduint en la societat d'aquelles primeres dècades del segle i ar- 
ribaran millorats, com és lògic, fins a l'actualitat. Paral-lelament, 
la revolució de la dona, la lluita de la classe obrera, el primer con- 
flicte bèl-lic internacional massiu i modern de la Primera Guerra 
Mundial (1914-1918), el triomf de la revolució russa (1917) i el 
naixement del feixisme i del nazisme a inicis dels anys vint, seran 
fenòmens que afectaran la societat occidental durant bona part de 
tot el segle XX. 

D'altra banda, la reducció de la jornada laboral per la reivin- 
dicació obrera i la introducció dels canvis tecnològics en el món 
del treball, comportarà una altra percepció col.lectiva de l'ús del 
temps de lleure. 


Fet que facilitarà l'increment progressiu tant de la pràctica com 
de la contemplació de l'esport, o bé l'aparició de nous espectacles 
de masses, com el cinema. 

A Espanya, entre 1905 i 1929, sota el regnat de rei Alfons XIII, 
s'alternaran primer les presidències dels governs conservadors de 
Maura, Dato i Romanones amb els governs liberals de Moret i Ca- 
nalejas. 

Després del desastre d'Annual de l'any 1921, a la sagnant guerra 
colonial del Rif, l'any 1923 sesdevindrà el cop destat del general 
Miguel Primo de Rivera que implantarà un règim dictatorial fins 
a l'any 1929. 

La setmana tràgica de l'any 1909, les vagues generals dels anys 
1917 i 1919 i el terrorisme social dels convulsos anys 1919 i 1920 
deixaran la seva empremta en la Catalunya d'inicis del segle XX. 

l'onada catalanista que arrencarà a finals del segle XIX, es ma- 
nifestarà institucionalment l'any 1914 amb la constitució de la 
Mancomunitat de Catalunya, presidida primer per Enric Prat de 
la Riba i per Josep Puig i Cadafalch i, després de la seva intervenció 
pel dictador Primo de Rivera, per Alfons Sala, fins a la seva disso- 
lució l'any 1925. 

A Tarragona, l'any 1901 es constituirà l'Associació Catalanista 
de Tarragona, un any més tard s'autoritzarà l'ús de la llengua ca- 
talana en les sessions municipals i l'any 1915, per primera vegada, 
onejarà una senyera catalana al balcó de l'Ajuntament. 

Larribada del cardenal Vidal i Barraquer l'any 1919 també afa- 
vorirà una Església tarragonina més sensible a la questió nacional, 
registrant-se diferents conflictes amb la Dictadura de Primo de 
Rivera per la defensa de l'ús del català en el culte i l'ensenyament 

religiós. L'any 1923, el Decret "contra el separatismo', promulgat 
pel règim dictatorial contemplava, entre d'altres mesures, la prohi- 
bició del català en els actes oficials, l'ús de la senyera, i els rètols i 
l'ensenyament en català. 

A l'Ajuntament de Tarragona, la curta durada dels càrrecs i 
l'alternança política entre liberals i conservadors, serà la principal 
característica de la política municipal. Durant aquest període, se 
succeiran catorze alcaldes, entre els quals destaquen per les obres 
dutes a terme durant els seus mandats: Josep Prat i Prats (conser- 
vador), Robert Guasch Robusté (Unió Democràtica Nacionalista) 
i Andreu Segura Donato (Unión Patriótica, partit creat pel general 
Primo de Rivera). 

La població, al llarg dels primers trenta anys del segle XX es va 
mantenir entre els 23.000 i els 28.000 habitants. Els tarragonins es 
repartien entre la Part Alta (3896), l'Eixample (2690), el Barri Marí- 
tim (2206) i els afores del nucli urbà (1496). No serà fins a la dècada 
dels anys vint quan s'iniciarà un significatiu trasllat de població de 
la Part Alta cap a la zona de la Rambla o la Part Baixa. 

Tarragona, en aquelles primeres dècades del segle XX, era una 
petita ciutat amb una estructura econòmica i social configurada 
per la importància del sector comercial que giravoltava entorn del 
port, per l'escassa presència del teixit industrial i per un sector de 
serveis dedicat a cobrir la demanda local. 

D'altra banda, com a consequència de la triple capitalitat (ad- 
ministrativa, eclesiàstica i militar) a Tarragona es registrava un 
sector terciari molt superior a la mitjana de Catalunya, integrat 
en bona part per religiosos (seu arquebisbal, capítol catedralici, 
Seminari Pontifici, convents...), funcionaris de l'Administració de 
l'Estat, militars (Govern Militar i regiments Luchana i Almansa) i 
forces dordre públic. En aquests anys es construiran un bon nom- 
bre d'edificis emblemàtics que, sortosament, encara són presents 
en l'actualitat, com: l'Escorxador Municipal (1902), el Teatre Me- 

tropol (1908), la Quinta de Sant Rafael (1912), el Mercat Central 
(1915), la Cooperativa Obrera Tarraconense (1917), el convent 
dels pares Carmelites (1919), el col-legi de les Teresianes (1922), la 
fàbrica de Tabacs (1923-1926) i el Banc d'Espanya (1928). Cal des- 
tacar, també, el Pla d'Eixample de l'any 1922, obra de l'arquitecte 
municipal Josep M. Pujol de Barberà. Un projecte d'expansió del 
nucli de la ciutat que anava, d'una banda, des del Parc del Miracle, 
a l'actual zona de l'Amfiteatre, fins a la Plaça Imperial Tarraco, i 
per l'altra, des de la Plaça de Toros fins a l'avinguda de Catalunya. 
Un projecte que ha estat vigent durant més de seixanta anys i que, 
gairebé, ha ordenat el desenvolupament urbanístic de la ciutat fins 
a l'aprovació del Pla de l'any 1983. 

Per a valorar la importància del port cal tenir present que el de 
Tarragona era el segon exportador de vi i el tercer exportador doli 
de tot l'Estat espanyol. A més a més de tot el que significava el tras- 
llat, la gestió -9 consignatàries i 3 bancs comercials-, lemmagatze- 
matge i el tractament del vi i de l'oli per a l'exportació, l'activitat del 
port també sevidenciarà en les successives ampliacions i millora 
de les instal-lacions i la construcció de les Drassanes de Tarragona 
de l'any 1919. 

Atès que bona part de leconomia local girava al voltant del port, 
via natural per a l'exportació, la neutralitat d'Espanya durant la I 
Guerra Mundial (1914-1918) que assolà bona part d'Europa com- 
portarà uns efectes molt beneficiosos per a la ciutat. La demanda 
de vi, fruits secs, oli i arròs per part del mercat internacional serà 
satisfeta per la producció agrícola de les comarques tarragonines, 
comercialitzada a Tarragona i exportada des del port tarragoní. 

A inicis dels anys vint, la indústria tarragonina depenia ma- 
joritàriament del vi, dempreses transformadores d'alcohol com 
De Muller i d'elaboració de licors com Chartreuse, o bé els tallers 
de boters i d'altres embalatges per a la seva exportació. La resta 
d'indústries es reduien a petites fàbriques o tallers de sabates, xo- 


colates, cadires, paraigúes, barrets i pastes de sopa. Lacabament 
del conflicte bèl-lic internacional i la reestructuració dels mercats 
europeus tindrà com a consequència immediata la davallada del 
comerç i de l'activitat portuària. 

D'aquella mena de febre d'or, d'eufòria i de guanys meteòrics es 
passarà a una situació de crisi, pessimisme i atur. El capgirament 
registrat en la percepció col-lectiva tarragonina s'agreujava, si més 
no, perquè no s'albirava cap solució de futur. En aquest context 
negatiu i sense gaires perspectives de millora, el 23 de maig de 
1922 la Gaceta de Madrid publicava el Reial Decret del Ministeri 
d'Hisenda pel qual s'autoritzava a la Companyia Arrendatària de 
Tabacs la construcció de dues noves fàbriques, una a Tarragona i 
l'altra a Màlaga. 

Tot i que la Fàbrica de Tabacs es començarà a construir l'any 
1923, no s'iniciarà la producció fins a l'any 1932. Tanmateix, l'ad- 
quisició dels terrenys prop del riu Francolí varen costar més de du- 
es-centes vuitanta-mil pessetes i, durant cinc anys, la construcció 
va necessitar del treball de més de mil obrers i una inversió de deu 
milions i mig de pessetes. Larena provenia de la platja de Salou i 
la pedra provenia de les pedreres de Santa Tecla, prop del Llorito, 
i de la Garriga de Cafiellas, a la partida de Sant Pere de Sescelades. 

Per la magnitud de tot plegat, només la construcció de la Fàbrica 
de Tabacs va ser un motor de l'economia i del treball d'aquells anys. 

El petit comerç, per la seva banda, es distribuia entre botigues 
tradicionals d'alimentació, farmàcies, adrogueries, sabateries i tèx- 
til. Cal fer esment apart d'aquells establiments que ja s'apuntaven 
als nous temps moderns, com per exemple, una botiga de bicicletes 
o bé les cotilleries, amb noms com "La Moderna" o "La Parisieri. 

Un altre signe de modernitat serà la fundació del Sindicat 
d'Iniciativa i Turisme l'any 1910, una entitat creada per a promou- 
re l'atracció de visitants, uns turistes que es podien allotjar en qual- 
sevol dels cinc hotels existents: Hotel del Centro i Hotel Europa a 


l'actual Rambla Nova, Hotel Nacional i Hotel de París, a l'actual 
Rambla Vella i Hotel Continental al carrer Apodaca. 

El turisme d'aquells anys encara era molt minoritari, era més 
aviat un turisme d'una certa elit cultural que venia atreta per un 
patrimoni monumental que començava a ser reconegut. Lany 
1905, l'aqueducte romà de Tarragona, conegut pel Pont de les Fer- 
reres o del Diable, és declarat monument històric artístic. Lany 
1922, s'inaugurarà el Passeig Arqueològic i la Torre dels Escipions, 
que per la seva part, rep el reconeixement de monument històric 
artístic l'any 1926. D'altra banda, el Museu Diocesà obre les seves 
portes l'any 1914 i el Museu Paleocristià s'inaugura l'any 1926. 

Les excavacions arqueològiques a la zona de la Necròpolis i del 
Fòrum Romà de la Colònia, es combinen amb l'inici de la recupe- 
ració de l'Amfiteatre. 

Tarragona, especialment a partir de 1918, ara fa cent anys, va 
viure de ple una de les característiques principals dels inicis del 
segle XX: la introducció i progressiva implantació dels avenços 
tecnològics a la societat. Lelectricitat, en primer lloc, va permetre 
substituir l'antic enllumenat públic de gas, va proporcionar llum 
als habitatges particulars i va subministrar energia a les noves mà- 
quines dels tallers i als primers electrodomèstics. 

Laparició i ús de la ràdio, al seu torn, amb el primer aparell 
registrat a Tarragona l'any 1925, sestendrà ràpidament entre la 
població. En el mateix sentit, cal esmentar l'expansió del telèfon 
particular, l'any 1928 ja hi havia 800 aparells a la ciutat. 

La revolució dels vehicles de motor també serà cabdal. L'any 
1901 ja circularà per la ciutat el primer cotxe, però uns anys més 
tard, l'ús d'aquests nous vehicles augmentarà i sestendrà cap als 
serveis públics d'autobusos i de tramvies. 

La primera benedicció d'automòbils per Sant Cristòfor tindrà 
lloc l'any 1919, un any més tard es celebrarà la primera competició 
de curses de cotxes i motocicletes del I Trofeu Armangué i a finals 

de la dècada dels anys vint la ciutat ja comptava amb representaci- 
ons comercials de la Ford, la Citròen i la Hispano-Suissa. 

La combinació d'aquests avenços tecnològics queda recollida 
en la informació que les guies turístiques oferien de la ciutat. L'any 
1913 els anuncis dels hotels difonien que disposaven d'habitacions 
amb llum elèctrica. A finals dels anys vint, els hotels informaven del 
servei dòmnibus coordinat amb les arribades i sortides dels trens, 
de l'autobús urbà que connectava la plaça de la Font amb el Moll 
de Costa i del lloguer de cotxes amb xòfer per a visitar els punts 
d'interès arqueològic, des del Pont del Diable fins a l'Arc de Berà. 

Laviació, tot i que encarà incipient i experimental, també es co- 
mençarà a desenvolupar i l'any 1920 es celebrarà amb expectació la 
primera Festa de l'Aviació a Tarragona, durant la qual un paracai- 
gudista es llençà de l'avioneta a mil metres d'alçada. 

Per la seva banda, els avenços registrats en el ferrocarril i l'asfal- 
tat de vies urbanes i carreteres reduiran el temps invertit i millora- 
ran la qualitat dels trasllats. 

Tot plegat, innovacions tècniques molt significatives pel seu 
abast sobre el món del treball, però que també influiren, lògica- 
ment, sobre el comportament i l'ús del temps de lleure de la po- 
blació. 

El treball forma part de la història de la humanitat des dels seus 
inicis (segons l'Antic Testament...), però el lleure, entès com a tal, 
començarà en aquests anys. Fa cent anys, en aquesta petita ciutat, 
el treball i el lleure, com el yin i el yang de la filosofia oriental, se- 
ran dos elements que soposaran, però que també es necessitaran i, 
alhora, es complementaran. És en aquesta fluctuant relació entre el 
treballi el lleure que la societat cercarà un equilibri, una recerca que 
encara perdura actualment en direcció a l'assoliment del benestar. 

Lorigen de les pràctiques esportives a Tarragona es remunta a 
l'any 1886 amb la fundació del Club Gimnàstic de Tarragona. La 
importància de la gimnàstica en aquests primers anys de l'entitat 

es manifestarà en l'adquisició de nous aparells i de dutxes per al 
gimnàs ubicat als baixos del número 10 del carrer Méndez Núfiez. 

Fins a la primera dècada del segle XX, aquells pioners de les- 
port no deixaven de ser vistos per la resta de la població amb una 
certa estranyesa i curiositat. Quina raó hi havia per a practicar 
exercici físic després d'una extenuant jornada laboral2 Tanmateix, 
poc temps després, la consolidació de la pràctica esportiva arri- 
barà aviat. De fet, els fonaments de l'esport de base de base i de 
l'esport professional actuals provenen d'aquestes primeres dècades 
del segle XX. 

El ciclisme, com a esport modern, registrarà una presència sig- 
nificativa amb el Club El Pedal, que s'integrarà al Club Gimnàs- 
tic l'any 1913. El tennis també es constituirà com una secció l'any 
1915, amb quaranta socis d'ambdós sexes. El futbol, introduit pel 
suís VVilliam Tarin i amb el primer reglament datat l'any 1909, amb 
l'organització com a secció l'any 1914, també començarà a fer les 
primeres passes. 

Entre 1915 i 1925, la pràctica de l'activitat esportiva i les seves 
diferents modalitats es van anar estenent, progressivament, cap a 
sectors més amplis de la societat tarragonina. Ara bé, els moments 
estel-lars d'aquest anys sesdevenen quan l'any 1922 s'inauguren les 
instal-lacions del Club Gimnàstic de l'avinguda de Catalunya, l'equip 
de futbol juga els primers partits internacionals i, quan sorganitzen 
els IX Campionats de Catalunya d'Atletisme a Tarragona, l'any 1925. 

Dels quinze socis fundadors del Club Gimnàstic de Tarragona 
del 1886 es passarà als 498 socis de l'any 1915 i a la xifra de 1.013 
associats de l'any 1922. Altrament, el Club Nàutic de Tarragona in- 
augurarà la nova seu l'any 1920, organitzarà competicions de rem, 
regates de vela i la primera travessia de natació al Port de l'any 1925. 

Lany 1895, es va fundar la Secció Excursionista de l'Ateneu Tar- 
raconense de la Classe Obrera, organitzant excursions o visites al 
voltant del terme municipal: la Font d'en Garrot, els Quatre Garro- 


fers, les Coves del Llorito, el Mèdol, el Castell de Tamarit o el Bosc 
de la Marquesa. L'any 1914 es celebrarà a Tarragona el tercer Con- 
grés Excursionista Català i a partir d'aquest any la ciutat comptarà 
les segients associacions: Secció Excursionista del Club Gimnàs- 
tic, Secció Excursionista de l'Orfeó Tarragoní, Joventut Excursi- 
onista Catalana, Joventut Cultural Excursionista de Tarragona. 
Entrats els anys vint, es crearan el Grup Excursionista Tarragoní 
(1920), el Grup Excursionista Muntanyenc (1923), l'Agrupació Ex- 
cursionista Montsant (1927) i l'Agrupació Excursionista Ginesta 
(1929). Tot plegat, demostra l'acceptació popular de l'excursionis- 
me, una pràctica gairebé inexistent vint anys abans. 

Les festes tradicionals i les celebracions religioses, òbviament, 
es continuaran celebrant en les dates habituals, però s'afegiran al- 
tres activitats noves, com la Cavalcada de Reis a partir de l'any 
1910 i que es mantindrà fins a l'actualitat. 

El teatre i la música, com les activitats promogudes per la Filar- 
mònica de Tarragona o les actuacions de l'Orfeó Tarragoní i el Cor 
l'Àncora, se seguiran interpretant al teatre Principal, de l'Ateneu, 
del Patronat Obrer o del Centre Català. 

En els primers anys del segle XX, la novetat serà el cinema. 
Primer, en barraques de fira itinerants, després, en establiments 
fixos i adequats com el Coliseu Mundial, el Saló Modern o el Tea- 
tre Tarragona. 

Tarragona també serà l'escenari on es rodaran pel-lícules com 
La vida de Cristóbal Colón y su descubrimiento de América, estre- 
nada al Saló Modern l'any 1917, o Heroísmos, un film rodat per 
aficionats tarragonins presentat l'any 1922. 

Les danses folllòriques, com la sardana, continuaran presents, 
però, els balls de saló, bé en envelats efímers o en sales perma- 
nents, saniran introduint en loci urbà. La polca i el vals cediran 
espai a les noves músiques, més atrevides, com el pasdoble, el fox- 
troti el charleston. 


Una altra expressió dels temps moderns serà la presa de cons- 
ciència sobre el medi ambient del qual trobem la seva gènesi en la 
primera Festa de l'Arbre de l'any 1906, instaurada a Catalunya set 
anys abans per l'enginyer forestal Rafael Puig i Valls, precursor de 
la defensa del medi natural i que residia a la Quinta de Sant Rafael 
de Tarragona. 

La tradicional passejada per la Rambla, el diumenge, després 
d'assistir a missa o a la tarda, esdevenia una desfilada dels nous es- 
tils de vestir que adoptaven bona part de la població tarragonina. 
A lestiu, la platja passava a ser un nou espai públic cada cop més 
utilitzat, on els vestits de bany reflectien la moda i els canvis en les 
mentalitats que s'anaven introduint. El contrast amb tots aquests 
signes que feien avançar la societat cap a la modernitat, el trobem 
en la denúncia de diferents facultatius sobre les cícliques epidè- 
mies de tifus, de febre de Malta, de la grip o de la peste bubònica. 
Aquest corrent higienista també es queixarà dels frequents casos 
de diftèria, còlera o disenteria que es patien a Tarragona. 

El final de la Primera Guerra Mundial, l'any 1918 i la crisi eco- 
nòmica d'inicis dels anys vint comportarà un meteòric augment 
dels productes de primera necessitat i l'elevació dels preus del llo- 
guer de l'habitatge. 

Consequentment els salaris rebuts a canvi del treball no per- 
metien equilibrar la progressiva i constant pèrdua de poder adqui- 
sitiu i impossibilitava que les classes populars poguessin viure en 
unes condicions salubres i mínimament dignes. 

Lempobriment d'una bona part de la societat i la presa de cons- 
ciència de la classe obrera van comportar les vagues generals dels 
anys 1916 i 1917. Dos anys més tard, el 1919, una altra vaga gene- 
ral va aconseguir l'aprovació del decret que establia la jornada la- 
boral màxima de 8 hores i de 48 hores a la setmana. Tanmateix, els 
salaris continuaven baixos i l'explotació del treball femení i infantil 
encara es mantindrà durant uns quants anys. 

La convulsió provocada pel pistolerisme sindical i patronal dels 
anys 1919 — 1920 va tenir com a resposta la repressió generalitzada 
del moviment obrer a partir de 1923, amb la Dictadura de Primo 
de Rivera. A Tarragona, la repressió va dur a la detenció dels líders 
anarquistes i a la clausura del Sindicat Únic de Tarragona. 

Les flaires de modernitat, les transformacions de les mentali- 
tats, els signes de progrés i els avenços de la tècnica eren impara- 
bles i van quedar plasmats en les imatges que a continuació sexpo- 
sen. Malauradament, però, no varen afavorir de manera igualitària 
a tots els sectors de la societat, especialment al setanta per cent que 
integraven les classes populars. Aquest itinerari visual plantejat al 
voltant del treball i del lleure a la Tarragona de fa prop de cent anys, 
és possible gràcies a la preservació de les imatges que es mostren. 

Fotografies que, principalment, són obres de professionals tar- 
ragonins com Joan Bert, Gerard Chinchilla, Marià Marsal, Pere 

Pallejà o Hermenegild Vallvé. Però també, fotografies captades per 
particulars que provenen de diferents fons: Lluís Delclós, Santiago 
Gramunt, Joan Micó i de la família Serres Cirujeda. 

En el marc del Festival Internacional de Fotografia SCAN Tar- 
ragona 2018, s'ha presentat l'exposició Treball i lleure a Tarrago- 
na, ara fa cent anys, tercera edició del cicle El llegat dels fotògrafs 
de Tarragona. Un cicle d'exposicions que té com a objectiu donar 
a conèixer l'obra rebuda dels fotògrafs tarragonins que ja forma 
part del patrimoni cultural de la ciutat. 

Aquest llibre, el número 9 de la col.lecció Quaderns de L'Arxiu, 
inclou les 64 fotografies de l'exposició i 40 imatges més. Tot plegat, 
amb un doble objectiu, d'una banda, mostrar les imatges de com 
era el món del treball i del lleure, ara fa un segle, i, per l'altra, va- 
lorar la importància documental del patrimoni cultural fotogràfic. 


Treball i lleure a Tarragona, ara fa cent anys 


El món del treball 
El temps de lleure 


La revolució dels vehicles de transport 


EL MÓN DEL TREBALL 


A A inicis del segle XX, el trasllat de les mercaderies que arribaven i sortien del Port de Tarragona 
es feia mitjançant vehicles de tracció animal. (Autor Desconegut) 


pb Perspectiva de la ciutat des del moll de Llevant a inicis del se- 
gle XX. S'observen les barcasses encarregades de transportar 
les botes des de les naus a terra i viceversa. (Autor Desconegut) 

d Treball destiba en un vaixell de vapor utilitzant grues incorporades a bord cap 
als anys vint. Sobserva els carreters esperant al moll. Els carreters eren els encar- 
regats del transport de mercaderies en carro o en carreta. (H. Vallvé) 


pb Moll de Costa durant un dia feiner als anys vint. S'hi observa una bona estesa de botes, di- 
ferents vapors ancorats, els magatzems construits per a custodiar les mercaderies coneguts, 
popularment, com a tinglados. A la dreta de la imatge, el Riosto Marítimo. (H. Vallvé) 

A Tasques de dragat al port de Tarragona a inicis del segle XX. (L. Soler) 


b Estibadors durant les tasques de descàrrega d'uns sacs de gra de 
la bodega d'un vaixell, cap a l'any 1918. (H. Vallvé) 


20 


21 


A Estesa de botes al moll als anys deu del segle XX. Les botes van esdevenir un dels engranatges 
imprescindibles de la creixent indústria vinícola i de la seva exportació. (Autor Desconegut) 


pb Boters treballant per a la Casa Muller a la part baixa de la 
ciutat, a inicis del segle XX. (Autor desconegut) 

A Perspectiva del Serrallo del primer quart del segle XX. S'observen les barques avarades a la platja just davant 
de les cases. (H. Vallvé) 


p Inauguració de les Drassanes al port de Tarragona a 
inicis dels anys vint. (H. Vallvé) 

A Vida marinera al Serrallo, els pescadors i les barques de bou a inicis del segle XX. (Autor Desconegut) 


pb Pòsit de pescadors al barri del Serrallo. Al fons, 
església de Sant Pere, any 1920. (M. Marsal) 

d Treballadors a la sala de rentat de les botelles i a la sala d'embotellar 
de la fàbrica Chartreuse, primera dècada del segle XX. (P. Pallejà) P 

A Magatzem de l'Oleicola Tarragona dedicada a la comercialització de l'oli. Sala on sencaixaven les llaunes per a la 
posterior exportació del producte a l'estranger, a finals dels anys vint. (H. Vallvé) 


pb Concessionari de cotxes Citroèén, a la Rambla Vella, a l'actual 
capçalera del circ romà, any 1925. (H. Vallvé) 

A Bastides i obrers durant la construcció dels magatzems de la Fàbrica de Tabacs als anys vint. (P. Pallejà) 


pb Obres de construcció de la Fàbrica de Tabacs. Al fons, s'hi veu la 
bòbila de la fàbrica de sofre Pallarès, cap a l'any 1925. (P. Pallejà) 


32 


Dl di dedi ui ara dra man dei Mia dia d int L Lé 
É El S'E$ ii ME de q dd : de, num ee —. 
, Lla NIE ls mb 


— st ss - 
Mr 2 


lit SE I 


33 


A Fonaments de la Fàbrica de Tabacs a la segona meitat dels anys vint. Al fons, el passeig de la Independència. 
(P. Pallejà) 


pb Obres de construcció de la Fàbrica de Tabacs, 
segona meitat dels anys vint. (P. Pallejà) 

d Obres per a la canalització de l'aigua, any 1910. (P. Pallejà) P 


36 


37 


d Construcció del far al moll de Llevant, any 1922. (H. Vallvé) 


pb Obres de construcció de la casa Rosell a la rambla Nova, 
número 2, a finals dels anys vint. (Autor Desconegut) 

A Veremadors durant un descans a la vinya, a l'entorn de la ciutat. (H. Vallvé) 


pb Colla de jornalers a un camp d'oliveres amb les 
màquines d'ensulfatar, cap a l'any 1925. (H. Vallvé) 

A Tasques delaboració de vi a l'interior d'un celler. S'hi observa la premsa i dos operaris cap a finals dels 
anys vint. (H. Vallvé) 


pb Moment en què s'aboca el raim de la verema a la tremu- 
ja de la desrapadora, a finals dels anys vint. (H. Vallvé) 

A Acte de jura de bandera davant del monument a Roger de Llúria dels regiments Almansa i Luchana de guarnició a 
Tarragona. (J. Gramunt) 


pb Oficials del regiment d'Infanteria número 28 de 
Luchana a Tarragona. (J. Gramunt) 

A Regiment d'infanteria Luchana número 28, segona dècada del segle XX. (J. Gramunt) 


pb Descans dels soldats del regiment d'Infanteria número 28 de Luchana durant unes 
pràctiques d'instrucció al Camp de Mart a començaments del segle XX. (J. Gramunt) 


46 


47 


A Acte d'homenatge a la vellesa al barri del Serrallo organitzat per la Confraria de Pescadors. (H. Vallvé) 


pb Fent bugada a la llera del riu Francolí. S'observen els cossis per portar la roba, la fusta de 
rentar i la roba estesa damunt la herba per eixugar, cap a inicis dels anys vint. (H. Vallvé) 


48 


NI AN 


121 P I 


A Mercat a l'aire lliure a la baixada de la Peixateria on s'hi venien bàsicament productes de pagès, a inicis del 
segle XX. (Autor desconegut) 


b Vista interior del Mercat Central amb els diferents pa- 
radistes i gent comprant cap a l'any 1915. (P. Pallejà) 

A Obrador del Forn del Cisne situat als baixos de l'establiment a la Rambla Nova, 64, a mitjans 
dels anys vint. (H. Vallvé) 


pb Forn La Flor del Campo, al carrer Fortuny, 15, 
a mitjans dels anys deu. (H. Vallvé) 

d Interior d'un taller de modistes. (H. Vallvé) 


pb Operadores telefòniques assegudes en la seva posició de la 
central manual. Es pot apreciar com van vestides amb unifor- 
me i el coll blanc de piqué, a finals dels anys vint. (H. Vallvé) 

EL TEMPS DE LLEURE 


A Treballadors a la rambla Nova a inicis del segle XX. Al fons, es reconeix el roquerar on més tard es construi- 
rà el col-legi de les monges Teresianes. (Autor Desconegut) 


pb Passeig de divendres Sant per la Rambla Nova, 
a mitjans dels anys vint. (J. Micó) 

A Retrat familiar al carrer Mallorca amb indumentària típica d'inicis de segle. Sorprèn l'ús d'ombrel-les per 
protegir-se del sol. Al fons, es distingeix la plaça de Toros. (L. Soler) 


pb Passeig de dijous Sant per la rambla Nova a la dècada dels anys vint. 
L'ús de la mantellina formava part dels ritus religiosos. (H. Vallvé) 

A Públic assistent a la inauguració del camp del Club Gimnàstic al camí de l'Àngel, actualment, avinguda Catalunya el 
20 d'agost de 1922. (Autor Desconegut 


bb Ballada de sardanes a la Rambla Nova, 
any 1916. (J. Gramunt) 

A El nunci papal monsenyor Tedeschini acompanyat de diferents autoritats civils i religioses durant una visita a la 
ciutat l'any 1928. (H. Vallvé) 


pb Grup de senyores sortint d'ofici vestides rigorosament de negre i por- 
tant mantellina, durant la Setmana Santa de l'any 1916. (J. Gramunt) 

pa d Actuació castellera a inicis del segle XX a la plaça dels Carros. 
de Es reconeix un tres de sis. (Autor Desconegut) 


pb Actuació castellera a inicis del segle XX. Es 
reconeix un pilar de cinc. (Autor desconegut) 

A Escena familiar a la platja de la Savinosa, un espai poc concorregut a finals dels anys vint. (L. Soler) 


b Família Soler Canyelles a la platja de la Savinosa, protegits per 
un envelat mentre la canalla juga a la sorra, any 1906. (L. Soler) 

A La platja iles casetes de bany a inicis del segle XX a la platja del Miracle. Els personatges de la imatge apareixen 
completament vestits. (L. Soler) 


b. Escena de la platja del Miracle. Al fons, es veu el Balcó del Mediterrani, amb 
els edificis dels primers números de la Rambla Nova, any 1915. (J. Gramunt) 

d Banyistes a la platja del Miracle als anys deu del segle XX. Sor- 
prenen els banyadors amb el tors cobert. (Serres-Cirujeda) 


P Jocs de platja a la platja del Miracle, l'any 1915. Al fons, el balcó del 
Mediterrani on la casa Rosell encara no s'ha construit. (J. Gramunt) 

A Excursió al Mas dels Arcs el 17 d'octubre de 1915. Foto de grup amb el Pont del Diable. (H. Vallvé) 


b Excursió a l'ermita del Remei d'Alcover. Grup d'excursionistes 
sota una pancarta del Club Gimnàstic, any 1917. (H. Vallvé) 

A Festa de la Mare de Déu de la Salut a l'ermita de la Salut cap als anys vint. S'hi distingeixen nanos, gegants, un 
ball de diables i bastons infantil i altres elements propis del seguici. (H. Vallvé) 


p Celebració d'un casament a l'església 
de Sant Joan, l'any 1906. (L. Soler) 

d Retrat del capità Manaies, Plàcid Solé, l'any 1914. (H. Vallvé) 


pb Els tres Reis Mags muntats a cavall acompanyats dels seus patges a la plaça dels In- 
fants, lloc on va començar la primera cavalcada de Tarragona, l'any 1910. (H. Vallvé) 

A Carrossa participant a la cavalcada dels Reis Mags estacionada al carrer Jaume I, l'any 1914. 
(Autor Desconegut) 


pb Comitiva de patges que acompanyaven el rei Baltasar, a 
la dècada dels anys deu del segle XX. (H. Vallvé) 

A Grup infantil masculí del Club Gimnàstic al curs 1918/1919. (H. Vallvé) 


b Jornada dels records. Participants infantils a la sor- 


tida d'una cursa de tricicles, any 1926. (H. Vallvé) 

A Grup infantil femení del Club Gimnàstic al curs 1918/1919. (H. Vallvé) 


P Inauguració d'un aparell receptor de radio a la 
casa Sant Josep, a finals dels anys vint. (H. Vallvé) 

d Jornada dels records, l'any 1926. En aquesta pàgina, un atleta durant un 
llançament de javelina. 
A la pàgina del costat, l'atleta Llorens fent un llançament de martell da- 
vant la mirada del jutge. (H. Vallvé) P 

A Membres de l'equip del Club Nàutic, l'any 1920. (H. Vallvé) 


pb Regata a rem sortint del Club Nàutic amb quatre remers i un 
timoner a popa, inicis dels anys vint. (G. Chinchilla) 

A Partit de futbol inaugural de les instal-lacions del Club Gimnàstic a l'avinguda Catalunya que va enfrontar el 
Barcelona FC i l'Espafia FC el 20 d'agost de 1922. (Autor Desconegut) 


pb Tennistes d'un partit de dobles mixt a les instal-lacions del 
Club Gimnàstic a l'avinguda Catalunya, any 1925. (H. Vallvé) 

A Exhibició d'esgrima a la casa Canals cap a l'any 1912. (H. Vallvé) 


p Corredors al seu pas per la Rambla Nova, 
cap a finals dels anys vint. (H. Vallvé) 

A Escenes del rodatge realitzat a Tarragona de la pel-lícula La vida de Cristóbal Colón y su descubrimiento 
de América, any 1916. (J. Gramunt) P 

A Pública la platea i amfiteatre del cinema Coliseo Mundial, any 1913. (L. Soler) 


b Estudi ambulant de retrats a la Rambla Nova cantonada amb 
l'avinguda Ramón i Cajal, cap a inicis dels anys vint. (H. Vallvé) 

d Bar Peninsular a la plaça de la Font, a la segona 
dècada del segle XX. (Autor Desconegut) 


pb Grup d'homes a la terrassa del bar Pepito situat a la baixa- 
da de la Peixateria, a inicis dels anys vint. (G. Chinchilla) 

A Passeig amb canoa a inicis del segle XX. Al fons, es reconeix l'església de Sant Pere al barri del Se- 
rrallo. Les drassanes, el Pòsit o el moll de Pescadors encara no s'havien construit. (J. Gramunt) 


b Exhibició del batalló infantil a la plaça de toros, 
a inicis del segle XX. (L. Soler) 

LA REVOLUCIÓ DELS VEHICLES DE TRANSPORT 


A Vehicles de tracció animal utilitzats per al transport de persones a inicis 
del segle XX. (L. Soler)) P 

d Els primers vehicles a motor que van circular per la ciutat a inicis del segle XX 
no portaven sostre i era un article de luxe pel seu elevat cost. (L. Soler)) V 

d Automòbils a la primera dècada del segle XX. (L. Soler) V 

d Benedicció de vehicles davant l'església de Sant Francesc cap al 1911. Es reconeix el 
doctor Lluís Soler Cafiellas amb la seva dona Maria Dolors Boada. (L. Soler) 


p Dia de Sant Cristòfor. Benedicció de vehicles davant de l'església 
de Sant Francesc a mitjan dels anys deu del segle XX. (H. Vallvé) 

d Els vehiclesila pràctica de l'automobilisme als anys vint. (J. Gramunt) V 

A Cotxes participants a la cursa del Trofeu Armangué, l'any 1921. 
Al costat, un dels vehicles al seu pas per les quatre carreteres, avui 
cantonada de l'avinguda Prat de la Riba amb l'avinguda Ramon y 
Cajal. (H. Vallvé) P 

d Motocicleta de la marca Zenith, 
a la primera dècada del segle XX. (J. Gramunt) 


pb Gerard Chinchilla amb la seva motocicleta a la Via Augusta, 
als anys trenta. (G. Chinchilla) 

d Cotxe de mitjans dels anys vint de segle passat. (Serres- Cirujeda) 


pb Als anys vint, els cotxes havien evolucionat tècnicament i van anar 
adquirint rellevància juntament amb la figura del xofer. (J. Gramunt) 


d Hidroavió al port de Tarragona, a inicis dels anys vint. (J. Gramunt) 


ae 


b Biplà aterrant a la platja del Miracle, a inicis dels anys vint. (J. Gramunt) ES tia 

V Renault NN, conegut popularment com a 6CV, als anys vint. (J. Micó) 


A La matrícula ha servit al llarg dels anys com a funció de regis- 
tre dels vehicles, en aquesta imatge un vehicle amb la matrícula 
T-1381 cap a l'any 1925. (Vallvé) 


d Vehicle de mitjans dels anys vint. (Serres-Cirujeda) 


pb Retrat familiar amb el vehicle, com un membre més, 
cap als anys vint. (H. Vallvé) 

d Vehicle col-lectiu a la rambla Nova. (J. Gramunt) 


pb Autocar descapotable a la rambla Nova a mitjans dels anys vint. 
(Autor Desconegut) 

d Autobús interurbà que feia el trajecte Tarragona—Reus als anys vint. És curiós observar 
els bancs al sostre amb la finalitat d'augmentar la capacitat de passatgers. (G. Chinchilla) 


pb El primer autobús urbà de Tarragona, de la casa Càcharo, 
estacionat al passeig de les Palmeres cap a l'any 1925. (H. Vallvé) 

Quaderns de l'Arxiu, 9 


En el marc del Festival Internacional 
de Fotografia SCAN Tarragona 2018, 
es va presentar l'exposició Treball i 
lleure a Tarragona, ara fa cent anys, 
la tercera edició d'El llegat dels fotò- 
grafs de Tarragona, un cicle dexpo- 
sicions que té com a objectiu donar a 
conèixer l'obra rebuda dels fotògrafs 
tarragonins que ja forma part del pa- 
trimoni cultural de la ciutat. 

Aquest llibre, el número 9 de la col- 
lecció Quaderns de L'Arxiu, inclou les 
64 fotografies de l'exposició i 46 imat- 
ges més. Tot plegat, amb un objectiu 
doble, d'una banda, mostrar les imat- 
ges de com era el món del treball i del 
lleure, ara fa un segle, i, per l'altra, va- 
lorar la importància documental del 
patrimoni cultural fotogràfic. 

Aquesta obra presenta un itinerari 
visual plantejat al voltant del treball i 
del lleure a la Tarragona de fa prop de 
cent anys. Aquesta proposta és pos- 
sible gràcies a la preservació de les 
imatges captades a la ciutat per dife- 
rents fotògrafs entre 1905 i 1927 i que 
illustren els canvis que es varen regis- 
trar en aquelles primeres dècades del 
segle XX. 

Les fotografies provenen princi- 
palment de professionals tarragonins 
com Gerard Chinchilla, Marià Mar- 
sal, Pere Pallejà o Hermenegild Vall- 
vé. Però també, fotografies captades 
per particulars que provenen de di- 
ferents fons: Lluís Delclós, Santiago 
Gramunt, Joan Micó i de la família 
Serres Cirujeda. 

